钦定古今图书集成/明伦汇编/官常典/第777卷 > 李珪之 毛惠素
## 钦定古今图书集成/明伦汇编/官常典/第777卷 > 李珪之 毛惠素

按《南齐书》本传：“珪之，字孔璋，江夏锺武人也。父祖皆为县令，迁镇西中郎咨议、右军将军，兼都水使者。珪
之历职称为清能，除游击将军，兼使者如故。转兼少
府，卒。先是，四年，荥阳毛惠素为少府卿，吏才强而治
事清刻。敕市铜官碧青一千二百斤供御画，用钱六
十万。有谗惠素纳利者，世祖怒，敕尚书评贾，贵二十
八万馀，有司奏之，伏诛。死后家徒四壁，上甚悔恨。”